การเดินหน้าต่อไป การรับรู้ความรู้สึกของคุณ การทำตัวให้ยุ่ง
ความรู้สึกจะไม่หายไปในทันที คุณจะมีวันที่แย่ซึ่งคุณรู้สึกไม่ดีและวันที่คุณรู้สึกมีหวังมากขึ้นแต่เป็นอย่างที่คุณเคยได้ยินคือเวลาสามารถเยียวยาได้ ความรู้สึกเจ็บปวดสาหัสที่คุณรู้สึกจะด้านชาและหายไปตามกาลเวลา  ถ้าหากเวลาผ่านไปหลายเดือนและคุณยังรู้สึกไม่เปลี่ยนแปลง คุณอาจจะต้องขอความช่วยเหลือเพิ่มเติม ถ้าคุณได้พยายามเดินหน้าต่อไปหรือล้มเลิกความรู้สึกและไม่มีอะไรเปลี่ยนแปลง คุณอาจจะต้องคุยกับใครบางคน ขอความช่วยเหลือด้านจิตใจจากมืออาชีพหรือเพื่อนที่คุณไว้ใจและขอกำลังใจ นักบำบัดอาจจะสามารถให้วิธีการรับมือกับความรู้สึกแก่คุณได้ เมื่อคุณรู้สึกพร้อม คุณสามารถเริ่มมองหาใครที่เข้ากับคุณได้มากขึ้นและรู้สึกแบบเดียวกับคุณ คุณไม่จำเป็นต้องรีบร้อนในทันที การแก้แค้นไม่ใช่ความคิดที่ดีเสมอไปและสามารถทำให้ใครคนอื่นรู้สึกเจ็บปวดถ้าหากคุณไม่จริงใจกับเขา อ่านรายการนิสัยที่เป็นบวกของคุณและย้ำเตือนตัวเองว่าคุณเป็นมนุษย์ที่ยอดเยี่ยมและคู่ควรกับความรักเช่นเดียวกับคนอื่น!  เมื่อคุณรู้สึกดีขึ้น คุณจะไม่รู้สึกเครียดหรือโหยหาเมื่อคุณได้ยินชื่อของเขา   คุณจะคิดถึงเขาน้อยลง  คุณจะเริ่มเห็นแจ่มแจ้งและเข้าใจว่าทำไมเขาจึงไม่เหมาะกับคุณ ถึงแม้ว่าคุณอาจจะต้องการซ่อนความรู้สึกนั้นและทำเหมือนว่าคุณไม่ได้รู้สึกแต่มันเป็นทางแก้แบบชั่วคราวเท่านั้น ความรู้สึกจะไม่หายไปถ้าหากคุณละเลยมัน มันจะกลับมาอีกในรูปแบบที่เลวร้ายกว่าเดิม ให้เวลาและพื้นที่กับตัวเองเพื่อรู้สึกเสียใจ   ร้องไห้ ต่อยหมอน นั่งในรถและตะโกนถ้าหากคุณคิดว่ามันจะช่วยปลดปล่อยพลังด้านลบ   พยายามอย่าใช้แอลกอฮอล์หรือสารเสพย์ติดเพื่อรับมือกับความรู้สึก วิธีนี้ได้ผลเพียงชั่วคราวแต่มันจะยิ่งทำให้ทุกอย่างแย่ลงในระยะยาว ระมัดระวังอย่าให้ใครเห็นคุณเสียใจ ณ จุดหนึ่งคุณจะต้องเริ่มเยียวยาตัวเอง ถ้าหากเวลาผ่านไปหลายสัปดาห์และคุณหยุดดูแลตัวเอง (ไม่อาบน้ำ ร้องไห้ตลอดเวลา ปฏิเสธที่จะเจอเพื่อนฝูง) ก็ถึงเวลาที่คุณต้องจดจ่อกับการรู้สึกดีขึ้น ถึงแม้ว่าคุณคิดว่ามันชัดเจนว่าคุณเหมาะสมกันแต่ความจริงที่เจ็บปวดคือเขาไม่ได้รู้สึกแบบเดียวกัน คุณไม่สามารถควบคุมสิ่งที่คนอื่นรู้สึกหรือเลือกทำกับชีวิตของเขา  คุณอาจจะต้องการลองเปลี่ยนใจเขาด้วยความหลงใหล ของขวัญหรือแม้แต่การตะคอกแต่คุณไม่สามารถบังคับให้ใครรู้สึกสิ่งที่เขาไม่ได้รู้สึก  จำไว้ว่า คนๆ นี้อาจจะไม่ต้องการทำร้ายคุณ เขาไม่สามารถบังคับให้ตัวเองชอบคุณได้เหมือนกัน ถ้าหากคุณทำได้ คุณควรอยู่ห่างบุคคลนี้สักพัก คุณไม่จำเป็นต้องทำตัวโหดร้ายหรือตัดเขาออกจากชีวิตโดยสิ้นเชิงแต่ระยะห่างเป็นสิ่งที่จำเป็นในการล้มเลิกความรู้สึก ถ้าหากเขาเป็นส่วนหนึ่งของชีวิตประจำวันของคุณ (เช่น เป็นเพื่อนร่วมงานหรือเพื่อนร่วมชั้นเรียน) ทำทุกสิ่งที่คุณสามารถทำเพื่อลดการสื่อสารให้น้อยที่สุด อย่านั่งใกล้เขาตอนมื้อกลางวัน อย่าเดินกับเขาไปยังห้องเรียน   สิ่งนี้หมายถึงการลดการสื่อสารทางออนไลน์เช่นกัน ถ้าหากคุณสามารถเลิกติดตาม เลิกเป็นเพื่อนหรืออย่างน้อยซ่อนบุคคลนี้จากสื่อโซเชียลของคุณ คุณก็ควรทำเช่นนั้น การแอบส่อง Facebook/Instagram/Twitter  มีแต่จะทำให้คุณรู้สึกมากขึ้น ถ้าหากเขารู้ว่าคุณชอบเขา คุณต้องบอกเขาว่าคุณต้องการพื้นที่ ขอให้เขาเคารพพื้นที่ของคุณเพื่อที่คุณสามารถเยียวยาตัวเอง การอยู่ห่างจากใครบางคนที่คุณชอบมากอาจเป็นสิ่งที่ทำได้ยากแต่มันคือสิ่งที่จำเป็นของการหยุดความรู้สึกเหล่านั้น สร้างรายการของนิสัยด้านลบและสิ่งที่ทำให้เขาไม่เหมาะสมกับคุณ รายการที่อยู่บนสุดนั่นเหรอ? เขาไม่ได้รู้สึกแบบเดียวกับคุณ คุณต้องใช้ความพยายามจากทั้งสองฝ่ายเพื่อให้ความสัมพันธ์ดำเนินไป  คุณคู่ควรกับใครบางคนที่ต้องการอยู่กับคุณ ไม่ใช่คนที่รู้สึกเฉยๆ หรือไม่สนใจ   เขียนอะไรก็ตามลงในรายการนั้นเพราะมันมีไว้สำหรับคุณ บางทีเขาอาจจะเม้มปากเวลาทานอาหารและมันทำให้คุณรำคาญหลังจากผ่านไปสักพักหรือบางทีเขาชอบเปลี่ยนแปลงแผนการของคุณตลอดเวลาและทำให้คุณลำบากใจ เขียนมันลงไปให้หมด งานวิจัยเผยว่าการตระหนักถึงคุณสมบัติที่ไม่ดีของใครบางคนสามารถช่วยให้คุณฟื้นตัวจากการถูกปฏิเสธได้เร็วขึ้น การปฏิเสธโดยเฉพาะอย่างยิ่งในเรื่องของความรักดูเหมือนจะเป็นเรื่องส่วนตัวที่สุดในโลก แต่โดยส่วนใหญ่แล้วการปฏิเสธเกี่ยวข้องกับการที่ใครบางคนปฏิเสธคุณและปัญหาของเขา ไม่ใช่ตัวของคุณ    อย่าคิดว่าเพียงเพราะเขาไม่ได้ชอบคุณแล้วจะไม่มีใครชอบคุณอีกเลย   จำไว้ว่าทุกคนถูกปฏิเสธในช่วงเวลาใดเวลาหนึ่งของชีวิตเหมือนกัน มันเป็นประสบการณ์สากลและคุณไม่ควรรู้สึกแย่เกี่ยวกับตัวเองเพียงเพราะใครบางคนไม่ได้ชอบคุณ ถ้าหากเขาเป็นส่วนหนึ่งของกลุ่มเพื่อนหลักของคุณหรือเป็นใครบางคนที่คุณเคยสนิทชิดใกล้ มันก็ถึงเวลาที่คุณต้องขยายกลุ่มเพื่อน โทรหาใครบางคนที่คุณไม่ได้เจอมาเป็นเวลานานแล้วชวนเขาออกมาเที่ยวหรือคุยกับหนุ่มที่คุณเหมือนจะเป็นเพื่อนด้วยในคาบเรียนวิชาวิทยาศาสตร์และดูว่าเขาอยากไปดูหนังหรือไม่   การจดจ่อกับใครคนหนึ่งที่คุณรู้สึกชอบสามารถทำให้มุมมองของคุณแคบลง มันอาจจะดูเหมือนว่าคนอื่นไม่มีตัวตนหรือสามารถทำให้คุณมีความสุขได้ การพบเจอคนใหม่ๆ จะย้ำเตือนคุณว่าสิ่งนี้ไม่เป็นความจริง อย่าตีตัวออกห่าง คุณอาจจะรู้สึกว่าคุณต้องการอยู่คนเดียวและมันเป็นเรื่องปกติในบางครั้งแต่การใช้เวลากับคนอื่นจะเร่งกระบวนการเยียวยาและดึงความสนใจของคุณได้ การทำตัวเองให้ยุ่งคือขั้นตอนที่สำคัญในการเบี่ยงเบนความสนใจและไม่คิดถึงความรู้สึกที่คุณมีให้กับเขา อย่าปล่อยให้ตัวเองมีเวลาคิดถึงเขา  เป็นอาสาสมัครหรือเข้าร่วมการรณรงค์ที่คุณสนใจ ไปดูหนัง ฟังเพลง อ่านหนังสือดีๆ ออกกำลังกายหรือเต้นรำ เริ่มชิ้นงานที่สร้างสรรค์ใหม่ๆ เช่น การเขียนนิยาย เพลงหรือบทกวี วาดภาพหรือระบายสี เรียนเต้น ตั้งใจเรียนหรือทำงาน การหัวเราะช่วยปลดปล่อยสารเอ็นโดรฟินซึ่งจะทำให้คุณรู้สึกดีและมีความสุข ใช้เวลากับคนที่ทำให้คุณหัวเราะโดยการทำสิ่งที่คุณชอบ ไปร้องคาราโอเกะและหัวเราะให้สุดเสียงในขณะที่คนอื่นพยายามร้องเพลงให้ถูกโน้ต ไปสวนสนุกหรือเล่นกีฬาที่คุณชอบ การออกกำลังกายช่วยปลดปล่อยสารเอ็นโดรฟินได้เช่นกัน   ดูหนัง วีดีโอออนไลน์หรือค้นหารูปภาพเคลื่อนไหวที่ตลก การหัวเราะช่วยเพิ่มแรงต้านความเจ็บปวด เมื่อคุณประสบกับความเจ็บปวดทางอารมณ์ มันกระตุ้นบริเวณเดียวกันของสมองเช่นเดียวกับความเจ็บปวดทางร่างกาย  การหัวเราะจะช่วยบรรเทาอาการปวดใจ ความเชื่อมั่นในตัวเองของคุณเป็นสิ่งสำคัญหลังจากการถูกปฏิเสธและเป็นที่พบได้ง่ายว่าคนเราจดจ่อกับความผิดของตัวเอง เขาไม่ได้ชอบคุณเพราะว่าคุณเป็นอย่างนั้นอย่างนี้ สิ่งนี้จะทำให้ความเจ็บปวดทวีคุณมากขึ้น  จดจ่อกับนิสัยที่เป็นบวกของคุณโดยการเขียนถึงความสำเร็จ สิ่งที่ดีที่คุณเคยทำและสิ่งที่คุณชอบเกี่ยวกับตัวเอง   ขอให้เพื่อนและครอบครัวช่วยเหลือถ้าหากคุณไม่สามารถเขียนรายการนี้ได้ คุณเป็นคนใจกว้างและคิดรอบคอบหรือไม่? เป็นผู้ฟังที่ดีหรือเปล่า? สามารถพึ่งพาได้ไหม? เขียนมันลงไป อ่านรายการที่คุณเขียนซ้ำไปซ้ำมาโดยเฉพาะอย่างยิ่งเมื่อคุณรู้สึกเสียใจ
ให้เวลากับมัน. คุยกับใครบางคนถ้าคุณไม่สามารถล้มเลิกความรู้สึกได้. หาคนใหม่. ปล่อยให้ตัวเองรู้สึกเสียใจ. รับรู้ว่าคุณไม่สามารถบังคับให้ใครรู้สึกแบบเดียวกัน. ให้พื้นที่กับตัวเองมากที่สุดเท่าที่จะทำได้. นึกถึงสิ่งที่ทำให้ขาวไม่เหมาะสมกับคุณ. อย่าโทษตัวเอง. กลับไปติดต่อคนรู้จักหรือสร้างเพื่อนใหม่. เติมเต็มชีวิตด้วยกิจกรรมและงานอดิเรกใหม่ๆ. ทำตัวเองให้มีความสุข. เขียนรายการสิ่งที่คุณชอบเกี่ยวกับตัวเอง.
https://www.wikihow.com/Ignore-Your-Feelings-for-Someone-That-Doesn%27t-Feel-the-Same https://www.wikihow.com/Ignore-Your-Feelings-for-Someone-That-Doesn%27t-Feel-the-Same https://www.wikihow.com/Ignore-Your-Feelings-for-Someone-That-Doesn%27t-Feel-the-Same
Moving On Acknowledging Your Feelings Staying Busy